CELEX: 52013PC0770
Language: mt
Date: 2013-11-07
Title: Proposta għal REGOLAMENT TAL-KUNSILL li jaġġusta, mill-1 ta’ Lulju 2013, ir-rata tal-kontribuzzjoni għall-iskema tal-pensjonijiet tal-uffiċjali u aġenti oħra tal-Unjoni Ewropea

|
			
		
		
		52013PC0770
		
			Proposta għal REGOLAMENT TAL-KUNSILL li jaġġusta, mill-1 ta’ Lulju 2013, ir-rata tal-kontribuzzjoni għall-iskema tal-pensjonijiet tal-uffiċjali u aġenti oħra tal-Unjoni Ewropea /* COM/2013/0770 final - 2013/0378 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
   || Ir-raġunijiet għall-proposta u l-għanijiet tagħha Il-Kunsill irid jiddeċiedi kull sena, fuq il-bażi ta' proposta mill-Kummissjoni, dwar l-aġġustament tar-rata tal-kontribuzzjoni għall-iskema tal-pensjonijiet b’seħħ mill-1 ta’ Lulju. 
   || Kuntest Ġenerali Skont l-Artikolu 83a(3) tar-Regolamenti tal-Persunal, fl-okkażjoni tal-istima attwarjali ta’ kull ħames snin, b’konformità mal-Anness XII u sabiex jiġi żgurat il-bilanċ tal-iskema, il-Kunsill jiddeċiedi dwar ir-rata tal-kontribuzzjoni u kull bidla fl-età tal-pensjoni. Skont l-Artikolu 13 tal-Anness XII tar-Regolamenti tal-Persunal, l-Eurostat ippreżenta r-rapport relatat ma’ din il-valutazzjoni li jiddetermina r-rata tal-kontribuzzjoni meħtieġa biex jinżamm il-bilanċ attwarjali tal-iskema tal-pensjonijiet. 
   || Dispożizzjonijiet eżistenti fil-qasam tal-proposta Kull sena għandha tiġi ppreżentata proposta biex tiġi aġġustata r-rata tal-kontribuzzjoni għall-iskema tal-pensjonijiet. 
2            RIŻULTATI TAL-KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
   || Konsultazzjoni mal-partijiet interessati 
 211 || Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta ġew diskussi mar-rappreżentanti tal-persunal skont il-proċeduri xierqa. 
 212 || Sommarju tat-tweġibiet riċevuti u l-mod ta' kif ġew ikkunsidrati Il-proposta tikkunsidra l-opinjonijiet tal-partijiet ikkonsultati. 
   || Ġbir u użu tal-għarfien espert 
 229 || Il-kalkolu tar-rata tal-kontribuzzjoni għall-pensjoni ġiet ivvalidata minn espert attwarjali (konsulent estern). 
 230 || Valutazzjoni tal-impatt L-għan tal-proposta huwa li taġġusta r-rata ta' kontribuzzjoni għall-iskema tal-pensjoni tal-uffiċjali u aġenti oħra tal-Unjoni Ewropea sabiex jinżamm il-bilanċ attwarjali tal-iskema. Il-leġiżlazzjoni fis-seħħ ma tippermettix alternattiva oħra. 
3            ELEMENTI LEGALI TAL-PROPOSTA
   || Sommarju tal-azzjoni proposta B’konformità mal-Anness XII tar-Regolamenti tal-Persunal, l-Eurostat ippreżenta rapport dwar il-valutazzjoni attwarjali tal-iskema tal-pensjonijiet. Skont din il-valutazzjoni, r-rata tal-kontribuzzjoni meħtieġa biex ikun żgurat il-bilanċ attwarjali tal-iskema tal-pensjonijiet hija ta’ 10,3 % tas-salarju bażiku tal-uffiċjal. Skont l-Artikolu 83a(3), fejn jintwera li hemm differenza ta’ mill-inqas 0,25 punt bejn ir-rata tal-kontribuzzjoni attwalment applikata (11,6 %) u r-rata meħtieġa biex jinżamm bilanċ attwarjali (10,3 %), il-Kunsill għandu jaġġusta r-rata, skont l-arranġamenti stabbiliti fl-Anness XII. Il-Kummissjoni għalhekk tipproponi li tadatta r-rata tal-kontribuzzjoni għal 10,3 % b'effett mill-1 ta' Lulju 2013. Għandu jkun innutat li: –                         id-Deċiżjoni tal-Kunsill tad-19 ta' Diċembru 2011 li tikkonċerna l-proposta tal-Kummissjoni għal Regolament tal-Kunsill li jaġġusta, b’effett mill-1 ta’ Lulju 2011, ir-rimunerazzjoni u l-pensjoni tal-uffiċjali u ta’ aġenti oħra tal-Unjoni Ewropea u l-koeffiċjenti korrettivi li japplikaw għalihom (2011/866/UE) –                         in-nuqqas tal-Kunsill li jadotta l-proposta tal-Kummissjoni għal Regolament tal-Kunsill li jaġġusta, b’effett mill-1 ta’ Lulju 2012, ir-rimunerazzjoni u l-pensjonijiet tal-uffiċjali u ta’ aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (COM(2012) 754 final) huma soġġetti għal proċedimenti quddiem il-Qorti tal-Ġustizzja tal-Unjoni Ewropea. Jekk il-Qorti tappoġġa l-pożizzjoni tal-Kummissjoni, il-Kunsill se jkollu jieħu l-miżuri meħtieġa skont l-Artikolu 266 TFUE u jimmodifika r-rata tal-kontribuzzjoni għall-pensjoni skont dan. 
   || Bażi legali Ir-Regolamenti tal-Persunal tal-Uffiċjali tal-Unjoni Ewropea u b'mod partikolari l-Artikolu 83a u l-Anness XII tagħhom. 
   || Il-prinċipju tas-sussidjarjetà Il-proposta tikkonċerna qasam li jaqa' taħt il-kompetenza esklużiva tal-Unjoni Ewropea. Għaldaqstant, il-prinċipju tas-sussidjarjetà ma japplikax. 
   || Il-prinċipju tal-proporzjonalità Il-proposta hija konsistenti mal-prinċipju tal-proporzjonalità għar-raġunijiet li ġejjin: 
   || L-Artikolu 83a tar-Regolamenti tal-Persunal jipprevedi Regolament tal-Kunsill. 
   || Il-proposta ma għandha l-ebda impatt finanzjarju fuq l-infiq. L-impatt fuq id-dħul jirriżulta direttament mill-applikazzjoni tal-metodu ta’ aġġustament previst fir-Regolamenti tal-Persunal. 
   || L-għażla tal-istrumenti 
   || L-istrument propost: Regolament. 
   || Strumenti oħra ma jkunux xierqa għar-raġunijiet li ġejjin: - L-Artikolu 83a tar-Regolamenti tal-Persunal jipprevedi Regolament tal-Kunsill. 
4            IMPLIKAZZJONI BAĠITARJA
   || L-impatt fuq id-dħul tal-aġġustament tar-rata tal-kontribuzzjoni għall-iskema tal-pensjonijiet huwa ddettaljat fid-dikjarazzjoni finanzjarja li tinsab fl-Anness. 
2013/0378 (NLE)
Proposta għal
REGOLAMENT TAL-KUNSILL
li jaġġusta, mill-1 ta’ Lulju 2013,
ir-rata tal-kontribuzzjoni għall-iskema tal-pensjonijiet
tal-uffiċjali u aġenti oħra tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolamenti tal-Persunal
tal-Uffiċjali tal-Unjoni Ewropea u l-Kundizzjonijiet tal-Impjieg ta'
Aġenti Oħra tal-Unjoni Ewropea, stabbiliti permezz tar-Regolament
(KEE, Euratom, KEFA) Nru 259/68[1],
u b'mod partikolari l-Artikolu 83a u l-Anness XII tiegħu,
Wara li kkunsidra l-proposta mill-Kummissjoni
Ewropea,
Billi:
(1)       B’konformità
mal-Artikolu 13 tal-Anness XII tar-Regolamenti tal-Persunal,
l-Eurostat ippreżenta rapport dwar il-valutazzjoni attwarjali tal-2013
tal-iskema tal-pensjonijiet, li taġġorna l-parametri msemmija f’dak
l-Anness. Skont din il-valutazzjoni, r-rata tal-kontribuzzjoni meħtieġa
biex ikun żgurat il-bilanċ attwarjali tal-iskema tal-pensjonijiet
hija ta’ 10,3 % tas-salarju bażiku.
(2)       Fl-interess tal-bilanċ
attwarjali tal-iskema tal-pensjonijiet tal-uffiċjali u aġenti
oħra tal-Unjoni Ewropea, ir-rata tal-kontribuzzjoni għandha
għalhekk tiġi aġġustata għal 10,3 % tas-salarju
bażiku,
ADOTTA DAN IR-REGOLAMENT:
Artikolu 1
B’effett mill-1 ta’ Lulju 2013,
ir-rata tal-kontribuzzjoni msemmija fl-Artikolu 83(2) tar-Regolamenti
tal-Persunal hija stabbilita għal 10,3 %.
Artikolu 2
Dan ir-Regolament jidħol fis-seħħ
l-għada tal-pubblikazzjoni tiegħu f'Il-Ġurnal Uffiċjali
tal-Unjoni Ewropea.
Dan
ir-Regolament jorbot fl-intier tiegħu u japplika direttament fl-Istati
Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA LEĠIŻLATTIVA
GĦALL-PROPOSTI
1.           ISEM TAL-PROPOSTA:
Proposta għal Regolament tal-Kunsill li
jaġġusta, mill-1 ta’ Lulju 2013, ir-rata
tal-kontribuzzjoni għall-iskema tal-pensjonijiet tal-uffiċjali u
aġenti oħra tal-Unjoni Ewropea.
2.           LINJI BAĠITARJI:
Kapitolu u Artikolu:
400 Taxxa fuq is-salarji tal-uffiċjali u
aġenti oħra
Ammont ippjanat għas-sena kkonċernata
(Eżitu 2012):
EUR 602,3 miljun
410 Kontribuzzjonijiet tal-Persunal
għall-iskema tal-pensjonijiet (Eżitu 2012):
EUR 449,3 miljun
3.           IMPLIKAZZJONIJIET FINANZJARJI 
¨      Il-proposta ma għandhiex implikazzjonijiet finanzjarji
ý      Il-proposta ma għandha l-ebda impatt finanzjarju fuq l-infiq
iżda għandha impatt finanzjarju fuq id-dħul – l-effett huwa kif
ġej:
(EUR miljuni sa punt deċimali
wieħed)
   ||   || 
 Linja baġitarja || Dħul || Perjodu ta’ sitt xhur mill-01/07/2013 || 2014 
 Artikolu 400 || L-impatt fuq ir-riżorsi proprji || 5,3 || 10,6 
 Artikolu 410 || L-impatt fuq ir-riżorsi proprji || -25.2 || -50.4 
 Is-sitwazzjoni wara l-azzjoni 
   || 2015 || 2016 || 2017 || 2018 || 2019 
 Artikolu 400 || 10,6 || 10,6 || 10.6 || 10.6 || 10.6 
 Artikolu 410 || -50,4 || -50.4 || -50.4 || -50.4 || -50.4 
4.           RIMARKI OĦRA
Metodu ta' kalkolu:
Kontribuzzjoni għall-pensjonijiet = kontribuzzjoni ġdida – eżitu            
Kontribuzzjoni ġdida = eżitu x rata ġdida/rata
fis-seħħ
Effett taż-żieda fit-taxxa = 21 % tat-tnaqqis tal-kontribuzzjoni għall-pensjonijiet.
[1]               ĠU L 56, 4.3.1968, p. 1.